"*Kuoleman moottoritie*". Autonromut raivattiin pian tien sivuun, jossa ne olivat vuosia.
Osa kulkueesta ilmaiskun jäljiltä Basraan johtavalla rantatiellä.
**Kuoleman moottoritieksi** kutsutaan tieosuutta Kuwaitissa, joka tunnetaan virallisesti nimellä moottoritie 80. Se vie Al-Kuwaitista Abdaliin Irakin vastaiselle rajalle. Persianlahden sodan loppuvaiheessa vuonna 26. helmikuuta 1991 Irakin vastainen koalitio tai liittouma tuhosi Kuwaitin pääkaupungista perääntyvien Irakin vakinaisen armeijan ja palestiinalaismilitanttien saattueen, jossa oli tuhansia ajoneuvoja. Muitakin, merkittäviä saattueita tuhottiin samoihin aikoihin vastaavalla tavalla. Al-Kuwaitista Irakin Basraan kulkevalla rannikkotiellä tuhottiin Saddam Husseinin eliittijoukkojen eli kansalliskaartin saattue.

Helmikuun 24. USA:n johtama liittouma käynnisti maahyökkäyksen, joka kukisti muutamissa taisteluissa ilmaiskujen nujertaman Irakin armeijan varsin helposti. Irakilaisten (Al-)Kuwaitissa ollut armeijakunta vetäytyi takaisin Irakiin yhtenä valtavana autosaattueena ja muutamana pienempänä saattueena.

Aavikolla kulkeva saattue oli helppo maali täydellisen ilmaherruuden saavuttaneelle liittoumalle. Kriitikkojen mielestä kyseessä ei ollut varsinaisesti taistelu vaan yksipuolinen tuhoaminen. Oman traagisen sävynsä tuovat saattueessa todennäköisesti olleet kuwaitilaiset panttivangit, ihmiskilvet.

Sotilaskalustoa, ajoneuvoja, ryöstösaaliista ja ihmisten palaneita ruumiita täynnä ollut kilometrien mittainen tieosuus tunnettiinkin pian nimellä "*kuoleman moottoritie*" (engl. *highway of death*). Tien varrelle jäänyt käyttökelpoinen omaisuus hävisi ryöstelijöiden ja keräilijöiden mukaan. Romut raivattiin tien sivuun. Kuolleet haudattiin lähistölle joukkohautoihin. Vainajien määrää ei tällöin laskettu. Autonromutkin on sittemmin siivottu pois omaan "*joukkohautaansa*".

Lähteet
-------

1. 1 2 3  Rogoway, Tyler: Iraqi Forces Were Annihilated While Retreating On 'The Highway Of Death' 25 Years Ago *FoxtrotAlpha*.  22.1.1016. Viitattu 7.10.2018.
2. 1 2 3  Saddam's Iraq: Key events *BBC News*.  24–28.2.1991. Viitattu 7.10.2018.
3. 1 2  Wilkinson, Tracy: Iraqis in Full Retreat, U.S. Says : Marines in Kuwait City; Bush Demands Surrender : Gulf War: Republican Guard is cut off and attacked by allies. One elite division is reported 'virtually destroyed.' Two others try to flee *Los Angeles Times*.  27.2.1991. Viitattu 7.10.2018.
4. ↑  Gulf War ground offensive begins *History.com*.  9.2.2010. Viitattu 7.10.2018.
5. ↑  Atkinson, Rick: Outflanking Iraq Go West, 'Go Deep' *The Washington Post*.  18.3.1991. Viitattu 7.10.2018.
6. 1 2  Mickey Z: Highway of Death: 22 Years Later (What We’re Up Against) *Information Clearing House*.  Arkistoitu 3.10.2018. Viitattu 7.10.2018.
7. ↑  Magnuson: They Call This The Highway Of Death, And You'll Cringe When You Learn Why *Disclose.tv*.  14.5.2018. Viitattu 7.10.2018. [vanhentunut linkki]

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kuoleman moottoritie**.
* The Unseen Gulf War – A DigitalJournalist Multimedia Exposure by Peter Turnley
* PBS Frontline's "The Gulf War"
* An article in the Baltimore Sun, just before the second Gulf War, including a description of Highway 80[vanhentunut linkki]
* An article in The Daily Telegraph, during the war, including a map (Arkistoitu – Internet Archive)
* An article in Stars and Stripes, contrasting the condition of the road in 1991 and 2003 (Arkistoitu – Internet Archive)
* Photographs of destroyed military equipment taken by a contemporary American serviceman
* A high-resolution map of Kuwait. Highway 80 leads north from Kuwait city, via al-Jahra
* Clip from a CBC news broadcast depicting the incident's aftermath